На основу Решења стечајног судије Привредног суда у Краљеву, 4. Ст. бр. 25/2016 од 24.05.2016. године, а у складу са чланoвима 131., 132. и 133. Закона о стечају («*Службени гласник Републике Србије» број 104/2009, 99/2011-др.закон, 71/2012-одлука УС и 83/2014)* и Националним стандардом број 5 – Национални стандард о начину и поступку уновчења имовине стечајног («Службени гласник Републике Србије» број 13/2010), стечајни управник Агенција за лиценцирање стечајних управника стечајног дужника

**ФАБРИКА ОПРУГА ГИБЊАРА КРАЉЕВО – У СТЕЧАЈУ,**

**Ул. Индустријска бр.27, 36000 Краљево**

**ОГЛАШАВА**

**Продају покретне имовине јавним прикупљањем понуда**

|  |  |  |
| --- | --- | --- |
| **Предмет продаје** | **Процењена вредност** |  **Депозит** |
| (број и назив имовинске целине) | (дин.) | (дин.) |
| ***Целина бр.1*** | **13.055.081,00** | **2.611.016,00** |
| **ЗАЛИХЕ (готових производа, боја и лакова, рекламација, основног материјала, резервних делова, некурентне робе и др.)** |
|  | **16.019.147,00** | **3.203.829,00** |
| ***Целина бр.2*** |
| **ЛИНИЈА ЗА БОЈЕЊЕ ОПРУГА (произвођача ЕТЕ доо Љубљана)** |

***Напомена: Спецификација предмета продаје приказана је у Продајној документацији.***

**Процењена вредност имовине није минимално прихватљива вредност, нити је на други начин обавезујућа или опредељујућа за понуђача приликом одређивања висине понуде.**

**Стечајни управник је дужан да прихвати највишу достављену понуду, уколико је иста изнад 50% од процењене вредности предмета продаје. Ако највиша достављена понуда износи мање од 50% од процењене вредности предмета продаје, стечајни управник је дужан да пре прихватања такве понуде добије сагласност одбора поверилаца.**

Имовина се купује у виђеном стању и купац се не може позивати на њене **квантитативне и квалитативне недостатке**, а може се разгледати након откупа продајне документације, сваким радним даном од 9 до 15 часова, а најкасније 7 (седам) дана пре заказане продаје, односно **28.05.2021.** године (уз претходну најаву поверенику стeчајног управника).

Право на учешће у поступку продаје имају сва правна и физичка лица која:.

1. након добијања профактуре, изврше уплату ради откупа продајне документације у износу од 40.000,00 динара +ПДВ за целину 1, и 30.000,00 динара+ПДВ за целину 2.. Профактура се може преузети сваког радног дана до**26.05.2021.** године у периоду од 9:00 до 15:00 часова, уз претходну најаву на телефон повереника на број 066/217-500, или мејл адресу: ivanovic0107@gmail.com. Рок за откуп продајне документације је **26.05.2021**. године.

2. уплате **депозит** (са позивом на редни број имовинске целине из огласа) на текући рачун стечајног дужника бр: **160-455660-20** код "Banca Intesa, или положе неопозиву првокласну банкарску гаранцију наплативу на први позив, најкасније 5 радних дана пре одржавања продаје (рок за уплату депозита је **28.05.2021.**године). У случају да се као депозит положи првокласна банкарска гаранција, оригинал исте се ради провере мора доставити искључиво лично Служби финансија Агенције за лиценцирање стечајних управника, Београд, Теразије 23, 6. спрат, најкасније до **28.05.2021.**године до 15:00 часова по београдском времену (GMT+2). У обзир ће се узети само банкарске гаранције које пристигну на назначену адресу у назначено време.

3. потпишу изјаву о губитку права на повраћај депозита. Изјава чини саставни део продајне документације.

Након уплате депозита, а најкасније **до 31.05.2021**. године, потенцијални купци, ради правовремене евиденције, морају предати поверенику Агенције за лиценцирање стечајних управника: попуњен образац пријаве за учешће на јавном надметању, доказ о уплати депозита или копију банкарске гаранције, потписану изјаву о губитку права на повраћај депозита, извод из регистра привредних субјеката и ОП образац (ако се као потенцијални купац пријављује правно лице), овлашћење за заступање оверено код јавног бележника, уколико јавном надметању не присуствује потенцијални купац лично (за физичка лица) или законски заступник (за правна лица).

**Затворене понуде достављају се на адресу:** Агенције за лиценцирање стечајних управника, Београд, Теразије 23**,** III спрат, канцеларија број 308.

**Крајњи рок за достављање понуда је 04.06.2021.** **године до 11:45.**

**У разматрање ће се узети само понуде у писаној форми, достављене у запечаћеним ковертама са назнаком ''Понуда'' на коверти, називом стечајног дужника и позивом на имовинску целину на коју се понуда односи, а које пристигну на назначену адресу до назначеног времена.**

**Запечаћена коверта треба да садржи:**

-пријаву за учешће у поступку јавног прикупљања понуда;

-потписану понуду, уз навођење јасно одређеног износа за куповину предмета продаје;

-доказ о уплати депозита или копију банкарске гаранције;

-потписану изјаву о губитку права на повраћај депозита;

-копију личне карте или пасоша ако се као потенцијални купац пријављује физичкo лице;

-извод из регистра привредних субјеката и ОП образац, ако се као потенцијални купац пријављује правно лице;

-овлашћење за заступање, oдносно предузимање конкретних радњи у поступку продаје (за пуномоћнике);

**Стечајни управник неће разматрати понуде које не садрже јасно одређен износ на које понуда гласи, понуде које се позивају на неку другу понуду, понуде дате под условом, понуде које се позивају на услове које нису предвиђени у продајној документацији и огласу, као и понуде уз које није положен депозит у предвиђеном року.**

**Јавно отварање понуда одржаће се** дана **04.06.2021.** године у **12:00** часова (15 минута по истеку времена за прикупљање понуда) на адреси: **Агенције за лиценцирање стечајних управника, Београд, Теразије 23, III спрат, сала 301,** у присуству комисије за отварање понуда.

Позивају се понуђачи, као и чланови одбора поверилаца да присуствују отварању понуда. Отварању понуда приступиће се и ако чланови одбора поверилаца или неко од понуђача не присуствује продаји.

Стечајни управник спроводи јавно прикупљање понуда тако што:

1. чита правила у поступку јавног прикупљања понуда,
2. отвара достављене понуде,
3. рангира понуђаче према висини достављених понуда,
4. одржава ред на јавном прикупљању понуда,
5. проглашава најбољег понуђача за купца, уколико је највиша понуђена цена изнад 50% од процењене вредности предмета продаје,
6. доставља понуду најбољег понуђача одбору поверилаца на изјашњење, уколико је иста нижа од 50% од процењене вредности предмета продаје,
7. потписује записник.

У случају да на јавном прикупљању понуда победи купац који је депозит обезбедио банкарском гаранцијом, исти мора да уплати износ депозита на рачун стечајног дужника, у року од **2 радна дана** од дана пријема обавештења о прихватању понуде, а пре потписивања купопродајног уговора, након чега ће му бити враћена гаранција.

Закључењу уговора у законом прописаној форми приступа се у року од **5 радних дана** од дана одржавања јавног отварања понуда, односно **5 радних дана** од дана доношењња одлуке одбора поверилаца, под условом да је депозит који је обезбеђен гаранцијом уплаћен на рачун стечајног дужника. Проглашени Купац је дужан да уплати преостали износ купопродајне цене у року од **10 дана** од дана потписивања уговора у законом прописаној форми. Ако проглашени купац одбије да потпише уговоре у законом прописаној форми или не уплати купопродајну цену у прописаним роковима и по прописаној процедури, губи право на повраћај депозита.

Стечајни управник ће вратити депозит сваком понуђачу чија понуда не буде прихваћена, у року од три радна дана од дана одржавања јавног прикупљања понуда. Понуђач губи право на повраћај депозита уколико:

- не поднесе понуду,

- поднесе понуду која не садржи обавезне елементе;

- као проглашени купац не приступи потписивању уговора о купопродаји у прописаном року,

- као проглашени купац не уплати купопродајну цену у предвиђеном року и на прописан начин.

Порезе и трошкове који произилазе из закљученог купопродајног уговора у целости сноси купац.

У случају да за купца у поступку продаје буде проглашено правно или физичко лице које подлеже обавези подношења пријаве концентрације, сходно одредбама Закона о заштити конкуренције („Сл. гласник РС“ бр. 51/2009), услови и рокови закључења уговора биће прилагођени роковима одлучивања Комисије за заштиту конкуренције. У наведеном случају, проглашеном купцу банкарска гаранција ће бити наплаћена у року предвиђеним огласом, односно депозит ће бити задржан до доношења одлуке Комисије за заштиту конкуренције.

Напомена: Није дозвољено достављање оригинала банкарске гаранције пошиљком (обичном или препорученом), путем факса, mail-a или на други начин, осим на начин прописан у тачки 2. услова за стицање права за учешће из овог огласа.

**Oвлашћено лице: Повереник Жељко Ивановић, контакт телефон: 066/217-500.**

**Напомена:** Стечајни управник напомиње да ће у складу са епидемиолошким мерама учесницима пре јавног надметања бити мерена телесна температура, те да су учесници дужни да се у току регистрације и јавног надметања придржавају свих епидемиолошких мера прописаних одлукама Кризног штаба Владе Републике Србије.